**Εργαστήριο 3**

**Εισαγωγική Φάση**

**Δραστηριότητα:«Πορτοκαλοπαραγωγός»4(Διάρκεια:7 λεπτά)**

Σχηματίζονται αυθόρμητα ζευγάρια και σε κάθε ζευγάρι δίνεται ένα πορτοκάλι. Κάθε ζευγάρι καλείται να τοποθετήσει το πορτοκάλι ανάμεσα στα κεφάλια τους, συγκρατώντας το μόνο με το μέτωπο. Τα ζευγάρια ενθαρρύνονται να κινούνται συνεχώς μέσα στο χώρο καθ' όλη τη διάρκεια της δραστηριότητας, χωρίς να αφήνουν το πορτοκάλι να κυλήσει. Σε περίπτωση που το πορτοκάλι κυλήσει, πρέπει να συγκρατηθεί με άλλο μέρος του σώματος, εκτός από τα χέρια. Εναλλακτικά, μπορεί να χρησιμοποιηθούν μαλακά μπαλάκια, λεμόνια κ.λπ.

**Φάση Ανάπτυξης**

**Δραστηριότητα: «Κρουαζιέρα θα σε πάω» (Διάρκεια: 30 λεπτά)**

**Οδηγία:** Σχεδιάζεται στο πάτωμα από τον/την συντονιστή/στρια με τη βοήθεια χαρτοταινίας το σκαρί ενός καραβιού, αρκετά μεγάλο ώστε να μπορούν να χωρέσουν μέσα όλα τα μέλη της ομάδας, εκτός από τον συντονιστή/τρια. Οι μαθητές/ τριες επιλέγουν ελεύθερα τη θέση τους μέσα στο σκαρί ,χωρίς να ακουμπούν ο/η ένας/μία τον/την άλλον/ην. Ο/η συντονιστής/στρια αρχίζει την αφήγηση του σεναρίου προσομοίωσης *(Βλ. Εκπαιδευτικό Υλικό).*Ανάλογα με την ανταπόκριση της ομάδας, επιλέγεται η συνέχεια της αφήγησης. Όταν ολοκληρωθεί η διαδικασία, οι μαθητές/τριες ενθαρρύνονται σε κριτικό αναστοχασμό με τη βοήθεια φύλλου εργασίας.

**Φάση Κλεισίματος**

**Δραστηριότητα: «Ήρθε ένα καράβι και έφερε….» (8 λεπτά)**

Σε ομάδες των 4ων βρίσκουν τις τρεις σημαντικές λέξεις που θα χαρακτήριζαν το σημερινό εργαστήρι και τις μοιράζονται στην ολομέλεια.

**Προέκταση**

Μπορεί να δοθεί το φύλλο Εργασίας που χρησιμοποιήθηκε στην ολομέλεια της τάξης ως τροφή για «περαιτέρω σκέψη» με τη μορφή DiaryThinking. Οι απαντήσεις των μαθητών/τριών μπορούν να αναρτηθούν ψηφιακά, συνθέτοντας ένα κοινό ηλεκτρονικό κείμενο.

4Δημιουργική προσαρμογή από τις δραστηριότητες που αναφέρονται στο Μπενέτη, Φ (2020).

*Εμψύχωςη Ομάδας με τη Συνδετική Παιχνιόδραση*. Αθήνα: Ενδοψύχωσις

**5**Δημιουργική προσαρμογή από τις δραστηριότητές στο *Ζώντας Και Μαθαίνοντας Μαζί*

*(2019-2020).*Εταιρία Κοινωνικής Ψυχιατρικής Π. Σακελλαρόπουλο