**Δυνατότητα Επέκτασης**

Ενδεικτικά, αναφέρεται η διαθεματική διάχυση του προγράμματος μέσα από τα Αναλυτικά Προγράμματα των Φιλολογικών, Μαθημάτων, των Θρησκευτικών, Πληροφορικής, Καλλιτεχνικών, Γυμναστικής και Κοινωνικής και Πολιτικής Αγωγής.

Ο χώρος και ο χρόνος πραγματοποίησης των εργαστηρίων προτείνεται να είναι σταθερός καθ’ όλη τη διάρκεια του προγράμματος, προσβλέποντας και ενισχύοντας τη συναισθηματική συνειδητή και ασυνείδητη δέσμευση όλων των εμπλεκόμενων πλευρών στις διεργασίες ομάδας του εργαστηρίου. Καλό θα ήταν τα παραγόμενα που προκύπτουν από κάθε εργαστήριο να τοιχοκολλούνται σε εμφανή προσυμφωνημένο σημείο στην αίθουσα, λειτουργώντας ενισχυτικά στην καλλιέργεια συναισθηματικού κλίματος της ομάδας, αλλά και στις διαδικασίες στοχασμού και αναστοχασμού.

Στο blog του σχολείου ή στη σχολική εφημερίδα, μπορεί να παρουσιαστεί η αφίσα που δημιουργήθηκε στα εργαστήρια. Εναλλακτικά, μπορεί να σταλεί επιστολή στην υπόλοιπη σχολική κοινότητα, βασισμένη στο πρόγραμμα, παρέχοντας σύντομα tips για την ενδυνάμωση της συνεργασίας και της συνεργατικότητας. Ακόμα, αντί αφίσας μπορεί να παραχθεί σύντομο σποτάκι με θέμα την προαγωγή της συνεργατικής κουλτούρας της σχολικής κοινότητας και διάχυση αυτού στα ψηφιακά μέσα της ευρύτερης σχολικής κοινότητας.

Τέλος,μπορούν οι ίδιοι/ες οι μαθητές/τριες να δημιουργήσουν και να συντονίσουν εργαστήριο για τη συνεργασία και τη συνεργατικότητα σε άλλες τάξεις του σχολείου με τη βοήθεια του/της συντονιστή/τριας.