**Εργαστήριο 1**

**Εισαγωγική Φάση**

**Άνοιγμα προγράμματος και εργαστηρίου (Διάρκεια:10 λεπτά)**

Ενημέρωση ολομέλειας/Πλαίσιο προγράμματος/Συμπλήρωση σύντομου ερωτηματολόγιου αυτοαξιολόγησης από τους μαθητές/τριες

**Φάση Ανάπτυξης**

**Δραστηριότητα 1η: «Οι Αμπελουργοί» Συναισθηματικό συμβόλαιο τάξης (σύνδεση με την αξιοποίηση των «κοινωνικών επιπέδων και δομών»)1(Διάρκεια:15 λεπτά)**

**Οδηγία:** Οι μαθητές/τριες ενθαρρύνονται ατομικά να ανακαλέσουν στη μνήμη τους την καλύτερη εμπειρία συνεργασίας που είχαν ποτέ στο σχολείο. Σε αυθόρμητες δυάδες, κουβεντιάζουν και μοιράζονται ιτις εμπειρίες τους. Στη συνέχεια, σχηματίζουν ομάδες των 4ων ατόμων και συνθέτουν ένα σύντομο κείμενο βασισμένο σε όσα συζητήθηκαν. Επιλέγεται ένας/μια εκπρόσωπος από κάθε ομάδα, και τα συμπεράσματα στα οποία κατέληξαν παρουσιάζονται στην ολομέλεια.

**Δραστηριότητα 2η: «Προσδοκίες»(Διάρκεια:10 λεπτά)**

**Οδηγία:** Διανέμονται στους/στις μαθητές/τριες χρωματιστά χαρτάκια post-it. Ατομικά, τους ζητείται να απαντήσουν στα παρακάτω ερωτήματα. «*Τι προσδοκώ εγώ από το πρόγραμμα», «Τι πιστεύω πως προσδοκά το πρόγραμμα από μένα»,«Τι προσδοκώ εγώ από τον εαυτό μου».* Οι απαντήσεις των μαθητών/τριών τοποθετούνται σε χαρτί του μέτρου κολλημένο στον τοίχο, τοποθετούνται στις αντίστοιχες στήλες για κάθε ερώτημα.

**Φάση κλεισίματος Δραστηριότητα: ”DiaryThinking” (Διάρκεια: 5 λεπτά)**

**Οδηγία:** Στην ολομέλεια, οι μαθητές/τριες ενθαρρύνονται να αναστοχαστούν ατομικά στα παρακάτω ερωτήματα: *«Τι νιώθω τώρα;», «Από αυτό το εργαστήριο κρατάω….»*.

Ακολουθεί συζήτηση στην ολομέλεια σε αυθόρμητη και αυτορρυθμιζόμενη σειρά, όπου ο/η συντονιστής/τρια σημειώνει τις απαντήσεις και τις τοιχοκολλάει στο χώρο που τοποθετούνται τα παραγόμενα του προγράμματος, δίπλα στις προσδοκίες των μαθητών.

Δημιουργική προσαρμογή από τις δραστηριότητες που αναφέρονται στο κείμενο Σακκάς Δ. και Μπαρδάμης, Γ.( 2012). «Η διεργασία συμβολαίου για τις σχέσεις στη σχολική τάξη» στο βιβλίο ΙΕΠ(2012). *Επιμορφωτικό υλικό , Τόμος Α. Θέματα αξιοποίησης της ομάδας στη σχολική τάξη.* Μείζον Πρόγραμμα Επιμόρφωσης Εκπαιδευτικών